CELEX: 32005D0804
Language: mt
Date: 2005-11-18 00:00:00
Title: 2005/804/KE: Deċiżjoni tal-Kummissjoni tat- 18 ta’ Novembru 2005 li temenda d-Deċiżjoni 2000/609/KE fir-rigward ta’ l-importazzjoni ta’ laħam frisk ta’ l-għasafar li ma jtirux mill-Awstralja u mill-Urugwaj (innotifikata taħt dokument numru C(2005) 4408) Test b’rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               581
            
         DEĊIŻJONI TAL-KUMMISSJONI
   tat-18 ta’ Novembru 2005
   li temenda d-Deċiżjoni 2000/609/KE fir-rigward ta’ l-importazzjoni ta’ laħam frisk ta’ l-għasafar li ma jtirux mill-Awstralja u mill-Urugwaj
   (innotifikata taħt dokument numru C(2005) 4408)
   (Test b’rilevanza għaż-ŻEE)
   (2005/804/KE)
   IL-KUMMISSJONI TAL-KOMMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/494/KEE tas-26 ta’ Ġunju 1991 dwar il-kondizzjonijiet tas-saħħa ta’ l-annimali li jirregolaw il-kummerċ intra-Komunitarju fil-laħam frisk tat-tjur u l-importazzjonijiet tiegħu minn pajjiżi terzi (1) u b’mod partikolari l-Artikolu 9(1), l-Artikolu 11(1), l-Artikolu 12 u l-Artikolu 14(1) u l-Artikolu 14a tagħha,
   Id-Direttiva tal-Kunsill 92/118/KE tas-17 ta’ Diċembru 1992 li tipprovdi għal rekwiżiti fir-rigward tas-saħħa ta’ l-annimali u tas-saħħa pubblika li jirregolaw il-kummerċ u l-importazzjoni fil-Komunità ta’ prodotti mhux soġġetti għar-rekwiżiti stabbiliti f'regoli Komunitarji speċifiċi msemmija fl-Anness A (I) tad-Direttiva 89/662/KEE u, fejn jidħlu l-patoġeni, għad-Direttiva 90/425/KEE (2) u b’ mod partikolari l-Artikolu 10 tagħha,
   Billi:
   
               (1)
            
            
               Id-Deċiżjoni tal-Kummissjoni 94/85/KE tas-16 ta’ Frar 1994 li tħejji lista ta’ pajjiżi terzi li minnhom l-Istati Membri jawtorizzaw l-importazzjonijiet ta’ laħam frisk tat-tjur (3) tinkudi l-Urugwaj f’dik il-lista.
            
         
               (2)
            
            
               Id-Deċiżjoni tal-Kummissjoni 2000/609/KE tad-29 ta’ Settembru 2000 li tistabbilixxi kundizzjonijiet dwar annimali u saħħa pubblika u ċertifikazzjoni veterinarja għall- importazzjonijiet ta' laħam ta' għasafar li ma jtirux mrobbija fl- irziezet li temenda d- Deċiżjoni 94/85/KE li telenka numru ta' pajjiżi terzi li minngħandhom l- Istati Membri jawtorizzaw l-importazzjoni ta' laħam frisk tat-tjur (4) tistipola li l-Istati Membri għandhom jawtorizzaw l-importazzjoni ta' laħam frisk ta' għasafar li ma jtirux minn farms minn pajjiżi terzi jew partijiet minnhom li huma elenkati fl-Anness I tad-Deċiżjoni 2000/609/KE, li huma soġġetti għal ċerti kondizzjonijiet. Fil-preżent, l-Urugwaj mhux inkluż f’ dik id-Deċiżjoni.
            
         
               (3)
            
            
               Minn riżultat ta’ missjoni tal-Kummissjoni f’Ottubru 2004, azzjonijiet ta' segwitu u garanziji sussegwenti li ġew ipprovduti mill-Urugwaj, is-sitwazzjoni tas-saħħa ta’ l-annimali u tal-pubbliku hija bħalissa sodisfaċenti sal-punt li tippermetti lill-pajjiż biex jiġi inkluż fil-lista ta’ pajjiżi terzi approvati stipolata fl-Anness I tad-Deċiżjoni 2000/609/KE.
            
         
               (4)
            
            
               Fid-dawl ta’ l-istat tas-saħħa ta’ l-annimali fl-Urugwaj fir-rigward tal-marda ta’ Newcastle, huwa xierq li l-importazzjonijiet ta’ laħam frisk tat-tjur imrobbija u li ma jtirux fl-Urugwaj jiġu akkumpanjati minn mudell ta’ l-attestazzjoni sanitarja “A” kif stipolat fil-Parti 2 ta' l-Anness II tad-Deċiżjoni tal-Kummissjoni 2000/609/KE.
            
         
               (5)
            
            
               Id-Deċiżjoni 2000/609/KE, kif emendata mid-Deċiżjoni 2004/118/KE, tipprovdi erronjament li laħam frisk ta’ għasafar imrobbija u li ma jtirux imrobbija fl-Awstralja għandu jiġi akkumpanjat mill-mudell ta’ l-attestazzjoni sanitarja “A” kif stipolat fil-Parti 2 ta’ l-Anness II tad-Deċiżjoni 2000/609/KE, minflok il-mudell ta’ l-attestazzjoni sanitarja “B” stipolat f’ dak l-Anness. Dan l-iżball għandu għalhekk jiġi kkoreġġut.
            
         
               (6)
            
            
               Id-Deċiżjoni 2000/609/KE għandha għalhekk tiġi emendata kif xieraq.
            
         
               (7)
            
            
               Il-miżuri stipolati f’din id-Deċiżjoni huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness I għad-Deċiżjoni tal-Kummissjoni 2000/609/KE għandu jinbidel bit-test fl-Anness għal din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar it-18 ta’ Novembru 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, ta’ l-24.9.1991, p. 35. Id-Direttiva kif emendata l-aħħar bid-Direttiva 1999/89/KE (ĠU L 300, tat-23.11.1999, p. 17).
   
      (2)  ĠU L 62, tal-15.3.1993, p. 49. Direttiva kif ġiet emendata l-aħħar bir-Regolament (KE) Nru 445/2004 (ĠU L 72, tal-11.3.2004, p. 60).
   
      (3)  ĠU L 44, tas-17.2.1994, p. 31. Deċiżjoni kif l-aħħar emendata bid-Deċiżjoni tal-Kummissjoni 2004/118/KE (ĠU L 36, tas-7.2.2004, p. 34).
   
      (4)  ĠU L 258, tat-12.10.2000, p. 49. Deċiżjoni kif l-aħħar emendata bid-Deċiżjoni tal-Kummissjoni 2004/415/KE (ĠU L 208, ta’l-10.6.2004, p. 63).
   
      ANNESS
      
         
            “ANNESS I
            Lista ta’ pajjiżi terzi jew partijiet ta' pajjiżi terzi li minnhom l-Istati Membri għandhom jawtorizzaw l-importazzjoni ta' laħam frisk ta' għasafar imrobbija u li ma jtirux [L-intestatura ġiet emendata sabiex tikkorispondi ma' l-Artikolu 1 tad-Deċiżjoni tal-Kummissjoni 2000/609/KE]
            
                        Kodiċi ISO
                     
                     
                        Pajjiż
                     
                     
                        Partijiet mit-Territorju
                     
                     
                        Mudell ta’ ċertifikat li għandu jintuża
                        (A jew B)
                     
                  
                        AR
                     
                     
                        L-Arġentina
                     
                     
                         
                     
                     
                        A
                     
                  
                        AU
                     
                     
                        L-Awstralja
                     
                     
                         
                     
                     
                        B
                     
                  
                        BG
                     
                     
                        Il-Bulgarija
                     
                     
                         
                     
                     
                        A
                     
                  
                        BR-1
                     
                     
                        Il-Brażil
                     
                     
                        l-Istati ta’ Rio Grande do Sul, Santa Catarina, Paraná, São Paulo u Mato Grosso do Sul
                     
                     
                        A
                     
                  
                        BW
                     
                     
                        Il-Botswana
                     
                     
                         
                     
                     
                        B
                     
                  
                        KA
                     
                     
                        Il- Kanada
                     
                     
                         
                     
                     
                        A
                     
                  
                        CH
                     
                     
                        L-Iżvizzera
                     
                     
                         
                     
                     
                        A
                     
                  
                        CL
                     
                     
                        Iċ-Ċilì
                     
                     
                         
                     
                     
                        A
                     
                  
                        HR
                     
                     
                        Il-Kroazja
                     
                     
                         
                     
                     
                        A
                     
                  
                        IL
                     
                     
                        L-Iżrael
                     
                     
                         
                     
                     
                        A
                     
                  
                        NA
                     
                     
                        In-Namibja
                     
                     
                         
                     
                     
                        B
                     
                  
                        NZ
                     
                     
                        New Zealand
                     
                     
                         
                     
                     
                        A
                     
                  
                        RO
                     
                     
                        Ir-Rumanija
                     
                     
                         
                     
                     
                        A
                     
                  
                        TH
                     
                     
                        It-Tajlandja
                     
                     
                         
                     
                     
                        A
                     
                  
                        TN
                     
                     
                        It-Tuniżija
                     
                     
                         
                     
                     
                        A
                     
                  
                        US
                     
                     
                        L-Istati Uniti ta' l-Amerika
                     
                     
                         
                     
                     
                        A
                     
                  
                        UY
                     
                     
                        L-Urugwaj
                     
                     
                         
                     
                     
                        A
                     
                  
                        ZA
                     
                     
                        L-Afrika t’Isfel
                     
                     
                         
                     
                     
                        B
                     
                  
                        ZW
                     
                     
                        Iż-Żimbabwe
                     
                     
                         
                     
                     
                        B”